Alexandre Schintgen

De Jean Pierre Alexandre Schintgen, gebuer den 23. Juli 1814 zu KrautemArchives Nationales du Luxembourg (ANLux)-CT03-02-1206, Etat civil de la commune de Roeser, naissances 1796-1822, N° 20/1814., an do gestuerwen den 31. Januar 1897ANLux-CT02-03-1213, Etat civil de la commune de Roeser, décès 1895-1902, N° 4/1897., war e lëtzebuergeschen Affekot. Hie war vun 1876 bis 1886 Buergermeeschter vun der Gemeng Réiser.

Seng Eltere waren de Pierre Schintgen (1789-1849), vun Näerzeng gebierteg, an d'Marie Reine Blouet (1791-1855), déi sech de 14. Mee 1809 zu Réiser bestuetANLux-CT02-03-1213, Etat civil de la commune de Roeser, mariages 1796-1836. haten. Dem Marie Reine säi Papp, de François Blouet, war vun 1800 bis 1806 den éischte Buergermeeschter an der Gemeng Réiser, an de Pierre Schintgen war vun 1812 bis 1820 als drëtte Buergermeeschter op deem Posten.

Den Alexandre Schintgen hat de 17. September 1862 an der Stad der Marie Loos (*5. Mee 1832) vu Walfer d'Jowuert ginnANLux-CT02-03-0877, Etat civil de la commune de Luxembourg, mariages 1862-1865, N° 76/1862., mat där hien zwou Duechteren hat.

A senger Amtszäit gouf d'Bierchemer Gare gebaut an den “Neie Wee” vu Réiser op Béiweng ugeluechtDONDELINGER Annette et al, Réiserbänner Chronik I (739 - 1939) : 1200 Jahre Geschichte einer bemerkenswerten Tallandschaft., Bd. 1, (Roeser: Administration Communale de Roeser, 1998), S. 59., deen et de Réiser a Krautemer Leit erméiglecht huet, och bei Iwwerschwemmungen am Réiserbann op d'Bierchemer Gare ze kommen.

Hien war Vermëttler bei engem Sträit tëschent dem Béiwenger Paschtouer Nicolas Neuens an dem Bierchemer Schoulmeeschter J. B. Linster, deen entstane war well de Paschtouer amplaz vun den 2 Stonnen Reliounsunterrecht der 6 gehalen huet an d'Kanner ze spéit heem koume fir z'iessenDONDELINGER et al, S. 60 und 63.. Do dernieft huet en d'Kanner gedoen, d'Bibel auswenneg ze léieren.

Den Alex Schintgen war 1878 Grënnungsmember vun der Associatioun fir d'Protektioun vun de Weesekanner„Rodange, le 10 janvier 1878. 2me LISTE des Membres fondateurs de la Société protectrice des Orphelins“, am Luxemburger Wort N° 18/31. Joergank, vum 21. Januar 1878, S. 2..

De 27. Mäerz 1879 huet hien a senger Fonctioun als Beamten vum Zivilstand an der Réiser Gemeng de Gebuertsakt vum Eduard Steichen opgestalltANLux-CT03-02-1209, Etat civil de la commune de Roeser, naissances 1859-1880, N° 15/1879.

Seng Läich gouf am Februar 1897 provisoresch an der “Schlasskapell” zu Krautem bäigesat, well et nach net kloer war, ob e Begriefnes an där Kapell net illegal wier“Inländische Nachrichten“, am Luxemburger Handwerker N° 7/2. Joergank, vum 13. Februar 1897, S. 2-3..

Éierung 
Als Erënnerung un hie gouf zu Krautem d'rue Alexandre Schintgen no him benannt.

Kategorie:Gebuer 1814
Kategorie:Gestuerwen 1897
Kategorie:Lëtzebuergesch Buergermeeschteren
Kategorie:Buergermeeschtere vu Réiser
Kategorie:Lëtzebuergesch Affekoten
Kategorie:Persounen, no deenen eng Struktur zu Lëtzebuerg genannt ass